recursal/SuperWikiNEXT-32B huggingface dataset:
**จุฑาภัทร เหล่าธรรมทัศน์** ชื่อเล่น **พลับ** เกิดเมื่อวันที่ 9 มิถุนายน พ.ศ. 2535 เป็นนักร้องชาวไทย

ประวัติ
-------

จุฑาภัทรศึกษาที่โรงเรียนฮาร์โรว์อินเตอร์เนชันนอลสคูล ต่อมาได้เล่นละครเวทีเรื่อง "บัลลังก์เมฆ" ของถกลเกียรติ วีรวรรณ ซึ่งก็ได้ชักชวนให้ออกอัลบั้มเพลง ได้ไปทดสอบที่บริษัท อาราทิสต์แล้วผ่าน จึงได้ออกอัลบั้ม มีผลงานอัลบั้มแรกชุด *พลับ* (พ.ศ. 2545) มีเพลงดังอย่าง "คุณครูครับ" นอกจากนั้นในอัลบั้มนี้ยังมีเพลงฮิตในอดีตที่นำมาทำใหม่ โดยปรับเนื้อร้อง ดนตรีให้เหมาะกับเด็กและทำให้สนุกสนาน มีสีสัน อย่างเช่น "ใครใครก็ไม่รักผม" "ก็เลยเล่าสู่กันฟัง" "เหนื่อยไหมคนดี" "คนไม่สำคัญ" "คุณครูครับ" "ลูกชิ้นของฉัน" "สงสัยจัง" 

พอเสร็จจากอัลบั้มชุดแรก เขาก็ได้ไปเล่นละครเรื่อง *หน้าต่างสีชมพู-ประตูสีฟ้า* และทำผลงานอัลบั้มชุดที่ 2 มีชื่ออัลบั้มว่า *จุฑาภัทร ภาค 2* (พ.ศ. 2546) โดยมีแขกรับเชิญในอัลบั้มอย่าง ไวพจน์ เพชรสุพรรณ มาร่วมร้องในเพลง "แหล่กล่อมหลาน", จิระศักดิ์ ปิ่นสุวรรณ มาช่วยร้องในเพลง "Teddy Bear" ,สีหนุ่ม เชิญยิ้ม มาร้องในเพลง ลาวดวงเดือน, พี สะเดิด ในเพลง เด๊อน้องเด้อ และจิระศักดิ์ ปานพุ่ม ในเพลง แมงมุมลาย - Oh Yeah!

นอกจากนั้นยังได้รับเป็นพรีเซนเตอร์ให้นมพร่องมันเนย ตราซูเปอร์จิ๋ว รวมถึง โฆษณาโอวัลติน

หลังจากนั้นห่างหายจากวงการบันเทิง เขาได้เข้าศึกษาต่อที่สถาบันฟิลลิปส์เอกซ์เซเตอร์ รัฐนิวแฮมป์เชียร์ สหรัฐอเมริกาจนจบชั้นมัธยมปลาย และได้เป็นแขกรับเชิญในรายการตีสิบ ทางช่อง 3 (ออกอากาศเมื่อวันที่ 27 กรกฎาคม 2553) และในปี พ.ศ. 2554 ได้หวนกลับมาจับไมค์อีกครั้งในรอบ 10 ปี กับเพลง "ช่างโชคดีที่โลกนี้มีเธอ" ในอัลบั้ม *Love Status* ร่วมกับศิลปินอื่นๆอีกมากมาย ก่อนที่จะกลับไปศึกษาต่อในระดับอุดมศึกษาที่สหรัฐอเมริกา ได้จบการศึกษาสาขาคณิตศาสตร์ที่มหาวิทยาลัยโคลัมเบีย รัฐนิวยอร์ก ประเทศสหรัฐอเมริกา และเคยทำงานเป็นที่ปรึกษาที่บริษัท The Boston Consulting Group และต่อมาเข้าเรียนต่อปริญญาโทคณะบริหารจัดการที่มหาวิทยาลัยสแตนฟอร์ด

จุฑาภัทรมีพี่สาว 1 คน คือ จุฑาทัตต เหล่าธรรมทัศน์ (พลัม) สมาชิกสภาผู้แทนราษฎรแบบบัญชีรายชื่อ พรรครวมพลังประชาชาติไทย ) และเขายังเป็นหลานของ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม

ผลงาน
-----

### อัลบั้ม

* *พลับ* (พ.ศ. 2545)
* *จุฑาภัทร ภาค 2* (พ.ศ. 2546)
* อัลบั้มรวมศิลปิน *Love Status* (พ.ศ. 2554)

### การแสดง

* ละครเวที บัลลังก์เมฆ เดอะมิวสิคัล รับบท ปรก,ปกรณ์ (ตอนเด็ก)
* ละคร *หน้าต่างสีชมพู ประตูสีฟ้า* รับบท ฟ้าสว่าง
* ละครซิทคอม เฮง เฮง เฮง (รับเชิญ)

### โฆษณา

* นมพร่องไขมันเนย ตราซูเปอร์จิ๋ว
* โอวัลติน
* เจเล่

### พิธีกร

* *English Minute* คู่กับ แคลร์ ปัจฉิมานนท์

อ้างอิง
-------

1. ↑  จุฑาภัทร ภาค 2 เพิ่มความพิเศษด้วยแขกรับเชิญถึง 5 คน
2. ↑  จุฑาภัทร เหล่าธรรมทัศน์ : น้องพลับ ซูเปอร์สตาร์รุ่นจิ๋ว[*ลิงก์เสีย*]
3. ↑  ขอเวลานอก-พักไมค์สานฝันธุรกิจ พลับหวดเทนนิส เพื่อสุขภาพ
4. ↑  น้องพลับดี๊ด๊าหวนวงการเพลงปล่อยซิงเกิ้ลใหม่ก่อนเรียนต่อ[*ลิงก์เสีย*]
5. ↑  HELLO! vol. 9 no. 2 January 2014
6. ↑  เปิดประวัติ'น้องพลัม'ว่าที่ส.ส.ปาร์ตี้ลิสต์แทน'หม่อมเต่า'
7. ↑  ดาวดวงใหม่! "พลัม" ลูกพ่อค้าข้าว "ลุงกำนัน" ส่งประกวด
**สมคิด เชื้อคง** (เกิด 17 พฤศจิกายน พ.ศ. 2499) เป็นรองเลขาธิการนายกรัฐมนตรีฝ่ายการเมืองในรัฐบาลเศรษฐา ทวีสิน และอดีตสมาชิกสภาผู้แทนราษฎรจังหวัดอุบลราชธานี 2 สมัย

ประวัติ
-------

สมคิด เกิดเมื่อวันที่ 17 พฤศจิกายน พ.ศ. 2499 จบศึกษาบริหารธุรกิจบัณฑิต (การบริหารงานก่อสร้าง) จากมหาวิทยาลัยสุโขทัยธรรมาธิราช และทำอาชีพรับราชการ ในปี พ.ศ. 2531 เขาได้เขียนบทความตีพิมพ์ในสยามรัฐสัปดาห์วิจารณ์ ของหนังสือพิมพ์สยามรัฐ

สมคิดเริ่มลงเล่นการเมืองระดับประเทศโดยได้ลงสมัครรับเลือกตั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดอุบลราชธานี สังกัดพรรคเพื่อไทย และสามารถชนะการเลือกตั้งไปได้อย่างฉิวเฉียด ด้วยคะแนนห่างกับอันดับ 2 นายประจักษ์ แสงคำ ผู้สมัครจากพรรคชาติพัฒนาเพื่อแผ่นดิน เพียง 344 คะแนน แต่ดำรงตำแหน่งไม่ครบวาระเพราะเกิดการรัฐประหารใน พ.ศ. 2557 ต่อมาใน พ.ศ. 2558 เขาถูกทหารเชิญตัวไปปรับทัศนคติ หลังโพสต์เฟซบุ๊กเกี่ยวกับราคาข้าวเปลือกตกต่ำ หลังการพูดคุยเขาได้ลบโพสต์ และไม่วิจารณ์การเมือง

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งในจังหวัดอุบลราชธานี สังกัดพรรคเพื่อไทย และได้รับเลือกตั้งอีกครั้ง ต่อมาได้รับการแต่งตั้งให้ดำรงตำแหน่งรองประธานคณะกรรมการประสานงานพรรคร่วมฝ่ายค้าน (วิปฝ่ายค้าน) ในสภาผู้แทนราษฎรชุดที่ 25

สมคิด ลงสมัครรับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แต่ไม่ได้รับเลือกคั้ง โดยแพ้ให้กับนายสมศักดิ์ บญประชม ผู้สมัครจากพรรคเพื่อไทยรวมพลัง ต่อมาได้รับการแต่งตั้งให้ดำรงตำแหน่งรองเลขาธิการนายกรัฐมนตรีฝ่ายการเมืองในรัฐบาลเศรษฐา ทวีสิน

อ้างอิง
-------

1. 1 2   มติชน
2. ↑  สมคิด เชื้อคง.//(2557)//เส้นทางสามัญชนคนชื่อ สมคิด เชื้อคง.// ณัฐฐินีย์.
3. ↑  "นายสมคิด เชื้อคง ส.ส.พรรคเพื่อไทย ในฐานะรองประธานคณะกรรมการประสานงานพรรคร่วมฝ่ายค้าน (วิปฝ่ายค้าน) รับยื่นหนังสือจากตัวแทนกลุ่มฟื้นฟูประชาธิปไตย (DRG) คณะรณรงค์เพื่อรัฐธรรมนูญฉบับประชาชน (ครช.)". *www.parliament.go.th*.
4. ↑  คำสั่งสำนักนายกรัฐมนตรี ที่ ๒๓๒/๒๕๖๖ เรื่อง แต่งตั้งข้าราชการการเมือง [จำนวน ๔ ราย ๑. นายสมคิด เชื้อคง ฯลฯ]
มุมมองด้านนอกของโบสถ์เคปทูนา
**โบสถ์เคปทูนา** (สวีเดน: *Skepptuna kyrka*; Skepptuna Church}) เป็นโบสถ์คริสต์ลูเธอรันในสังฆมณฑลอุปซอลา ตั้งอยู่ในมณฑลสต็อกฮ็อล์ม ประเทศสวีเดน

ประวัติศาสตร์
-------------

ในโบสถ์ปรากฏหลักฐานเป็นจารึกหินอักษรรูน (จารึก U 358) ว่าปรากฏมีการนับถือศาสนาคริสต์ในพื้นที่มาตั้งแต่อย่างน้อยต้นศตวรรษที่ 11 ส่วนที่เก่าแก่ที่สุดของโบสถ์อายุราวศตวรรษที่ 13 และขยายมาเรื่อย ๆ ตลอดยุคกลาง จนเริ่มคงที่รูปร่างในปัจจุบันนับตั้งแเมื่อไหร่าวศตวรรษที่ 15 และในปี 1776 ได้มีการเปลี่ยนยอดหอคอยของโบสถ์ใหม่เพราะพบว่าของเดิมกำลังผุกร่อน และนับจากนั้นโบสถ์ก็แทบไม่มีการเปลี่ยนแปลงหรือต่อเติมใด ๆ อีก กระทั่งมีการทำนุบำรุงใหญ่ในปี 1907 ที่ซึ่งภาพเขียนเฟรสโกจำนวนมากถูกค้นพบและซ่อมแซม

ระเบียงภาพ
----------

* ธรรมาสน์ธรรมาสน์
* ฟอนต์สำหรับบัปติสมาฟอนต์สำหรับบัปติสมา
* ภาพเขียนบนผนังระเบียงทางเหนือภาพเขียนบนผนังระเบียงทางเหนือ
* ออร์แกนออร์แกน
* พอร์ทัลพอร์ทัล

อ้างอิง
-------

1. ↑  "Skepptuna kyrka" (ภาษาสวีเดน). Church of Sweden. สืบค้นเมื่อ 18 September 2013.
2. ↑  "Kyrka Skepptuna". Upplandia.se. สืบค้นเมื่อ 18 September 2013.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ Skepptuna Church
* Official site (in Swedish)

พิกัดภูมิศาสตร์: 59°42′32″N 18°05′35″E﻿ / ﻿59.70889°N 18.09306°E﻿ / 59.70889; 18.09306
ฉากจากเหตุการณ์การประสูติของพระเยซู
จุลจิตรกรรมเฟลมิชช่วงปลายศตวรรษที่ 15 แสดงเหตุการณ์คนเลี้ยงแกะรับสาร
**คนเลี้ยงแกะรับสาร** (อังกฤษ: The annunciation to the shepherds) เป็นฉากในเหตุการณ์การประสูติของพระเยซูที่ระบุในคัมภีร์ไบเบิลในลูกา 2 เป็นฉากที่ทูตสวรรค์บอกกับกลุ่มคนเลี้ยงแกะเรื่องการประสูติของพระเยซู ฉากนี้เป็นหัวข้อทั่วไปในศิลปะคริสเตียนและเพลงเทศกาลคริสต์มาส

เรื่องราวในคัมภีร์ไบเบิล
------------------------

*ทูตสวรรค์ปรากฏต่อคนเลี้ยงแกะ* ผลงานของแร็มบรันต์ (ค.ศ. 1634)
ฉากคนเลี้ยงแกะรับสารบรรยายไว้ในวรรคที่ 8-10 ในบทที่ 2 ของพระวรสารนักบุญลูกา ขณะที่พวกคนเลี้ยงแกะกำลังดูแลฝูงแกะอยู่กลางทุ่งใกล้กับเบธเลเฮม ก็มีทูตสวรรค์มาปราฏต่อหน้าพวกเขาทำให้พวกเขาตื่นกลัว ทูตสวรรค์อธิบายว่าตนมีข่าวดีสำหรับทุกผู้คนโดยกล่าวว่า "ในวันนี้ พระผู้ช่วยให้รอดของพวกท่านคือพระคริสต์องค์พระผู้เป็นเจ้ามาประสูติที่เมืองของดาวิด นี่จะเป็นหมายสำคัญสำหรับพวกท่าน คือท่านจะพบพระกุมารนั้นพันผ้าอ้อมนอนอยู่ในรางหญ้า"

จากนั้นก็มีชาวสวรรค์กลุ่มใหญ่ปรากฏกายขึ้นและสรรเสริญพระเจ้าว่า "พระสิริจงมีแด่พระเจ้าในที่สูงสุด ส่วนบนแผ่นดินโลก สันติสุขจงมีท่ามกลางมนุษย์ทั้งหลายที่พระองค์โปรดปรานนั้น" เหล่าคนเลี้ยงแกะตัดสินใจทำตามที่ทูตสวรรค์ว่าไว้ เดินทางไปยังเบธเลเฮม แล้วพบกับมารีย์ โยเซฟ และพระกุมารเยซูที่บรรทมในรางหญ้าตามที่ทูตสวรรค์ได้บอกพวกเขาได้ จากนั้นจึงเป็นฉากการนมัสการของคนเลี้ยงแกะ

อ้างอิง
-------


วิกิมีเดียคอมมอนส์มีสื่อที่เกี่ยวข้องกับ **คนเลี้ยงแกะรับสาร**

1. ↑  Luke 2:11–12, NIV (BibleGateway).
2. ↑  Luke 2:14, NIV (BibleGateway).
ด้านหน้าของหอศิลป์แอดัม ด้านหน้าทำจากกระจก อาคารโอลด์เคิร์กตั้งอยู่ทางด้านซ้ายของหอศิลป์ และอาคารสมาพันธ์นักศึกษาตั้งอยู่ทางด้านขวา
**หอศิลป์แอดัม** (อังกฤษ: Adam Art Gallery; มาวรี: *Te Pātaka Toi*) เป็นหอศิลป์ที่สร้างขึ้นโดยเฉพาะ ตั้งอยู่ในวิทยาเขตเคลเบิร์นของมหาวิทยาลัยวิกตอเรียแห่งเวลลิงตัน ในเวลลิงตัน ประเทศนิวซีแลนด์

ประวัติ
-------

ด้านหลังของหอศิลป์
วันที่ 15 กรกฎาคม ค.ศ. 1997 เจนนี ฮาร์เปอร์ และทีนา บาร์ตัน ได้เริ่มดำเนินการจัดตั้งหอศิลป์

อาคารนี้เปิดให้บริการอย่างเป็นทางการเมื่อวันที่ 21 กันยายน ค.ศ. 1999 โดยเซอร์ไมเคิล ฮาร์ดี บอยส์ ผู้สำเร็จราชการนิวซีแลนด์

ผู้มีอุปการะคุณของหอศิลป์ ได้แก่ มูลนิธิมหาวิทยาลัยวิกตอเรียแห่งเวลลิงตัน รวมถึง เดนิสและเวอร์นา แอดัม (ซึ่งต่อมาหอศิลป์ได้ตั้งชื่อตามการบริจาคของพวกเขาเป็นจำนวนเงิน 1 ล้านดอลลาร์นิวซีแลนด์ในปี ค.ศ. 1998)

หอศิลป์นี้ออกแบบโดยเอียน แอธฟิลด์ โดยถูกสร้างขึ้นระหว่างอาคารมหาวิทยาลัยสามแห่ง คือ อาคารโอลด์เคิร์ก อาคารฮันเตอร์ และอาคารสมาพันธ์นักศึกษา (ด้านบนของ "Culliford stair")

บันไดสร้างขึ้นในช่วงกลางคริสต์ทศวรรษ 1960 เพื่อเชื่อมอาคารต่าง ๆ แต่ต้องถูกทิ้งร้างเพื่อความปลอดภัย อาคารนี้มีพื้นที่หอศิลป์ต่าง ๆ ที่ใช้จัดนิทรรศการ การแสดง การบรรยาย และการเสวนา

นิทรรศการ
---------

นิทรรศการที่เคยจัดที่หอศิลป์ ได้แก่ โครงการเดี่ยวของโจเซฟ โคซูต (สหรัฐ), โจเซฟ กริจลี (สหรัฐ), เฟร์นังดา โกมิส (บราซิล), จาง หฺวัน (จีน), เดสทินี ดีกัน (ออสเตรเลีย), กึนเทอร์ อึคเคอร์ (เยอรมนี), ฌูเวา มารีอา กุฌเมา และเปดรู ไปวา (โปรตุเกส), เบรตต์ แกรห์ม (นิวซีแลนด์), มาร์ก แอดัมส์ (นิวซีแลนด์), กาวิน ฮิปกินส์ (นิวซีแลนด์), ดาร์ซี แลงก์ (นิวซีแลนด์), วิเวียน ลินน์ (นิวซีแลนด์), พอลลีน โรดส์ (นิวซีแลนด์) และบิลลี แอปเปิล (สหราชอาณาจักร/สหรัฐ/นิวซีแลนด์)

การแสดงที่เคยจัดขึ้นในหอศิลป์ ได้แก่ Face to Face: Contemporary Art From Taiwan; Play: Recent Video from Australia and New Zealand; Concrete Horizons: Contemporary Art from China; Breaking Ice: Revisioning Antarctica; 40yearsvideoart.de และ The Subject Now

หอศิลป์แอดัมเข้าชมได้ฟรี

อ้างอิง
-------

1. ↑  "Adam Art Gallery at Victoria University of Wellington". Art and Education. สืบค้นเมื่อ 15 July 2018.
2. ↑  Manson, Bess (18 October 2018). "Godfather of the arts Denis Adam changed cultural landscape". Stuff. สืบค้นเมื่อ 28 October 2018.
3. ↑  "Athfield Architects: Adam Art Gallery, Wellington, New Zealand, 1999". *Floornature*. 10 January 2003. สืบค้นเมื่อ 6 August 2014.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **หอศิลป์แอดัม**

* เว็บไซต์ทางการ
* Take Five: Including We Will Work With You! and NZ Sculpture Onshore, *New Zealand Listener*

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* ISNI
* VIAF

 |
| ประจำชาติ | 
* อิสราเอล
* สหรัฐ

 |
ภาพจิตรกรรมฝาผนัง เขาพระสุเมรุ
**เขาพระสุเมรุ** ตามคติในศาสนาพราหมณ์ ศาสนาพุทธ และศาสนาเชน คือภูเขาที่เป็นศูนย์กลางของโลกหรือจักรวาล เป็นที่อยู่ของสิ่งมีวิญญาณในภพและภูมิต่าง ๆ ของสัตวโลก

เขาพระสุเมรุตั้งอยู่เหนือน้ำ 84,000 โยชน์ มีภูเขารองรับ 3 ลูก โดยส่วนฐานคือ ตรีกูฏ (สามเส้าหรือสามยอด) มีภูเขาล้อมรอบ 7 ทิว เรียกว่าสัตบริภัณฑ์ คือ ยุคนธร กรวิก อิสินธร สุทัศ เนมินธร วินันตกะและอัสกัณ มีเทวดาจตุมหาราชิก และบริวารสถิตอยู่

ภายในจักรวาลมีภูเขาชื่อ หิมวา (หิมาลัย) ของจักรวาลทั้งหมด เป็นเทือกเขายาวติดกันเป็นพืด เรียกว่าเขาจักรวาล โดยแต่ละจักรวาลมีพระอาทิตย์ พระจันทร์ ดาวดึงส์ ยังมีมหาทวีปทั้ง 4 คือ 

* อุตรกุรุทวีป ตั้งอยู่เหนือของภูเขาพระสุเมรุ
* บุพวิเทหทวีป ตั้งอยู่ทางตะวันออกของเขาพระสุเมรุ
* ชมพูทวีป ตั้งอยู่ตอนใต้เขาพระสุเมรุ คือโลกของเรา
* อมรโคยานทวีป ตั้งอยู่ทางตะวันตกของเขาพระสุเมรุ

ในมหาทวีปยังมีทวีปน้อย ๆ เป็นบริวารอีก 2000 ทวีป

ในทิศทั้ง 4 ของจักรวาล มีมหาสมุทรทั้ง 4 อันมีน้ำเต็มเป็นนิจ ประกอบด้วย 

* ปิตสาคร ทางทิศเหนือ มีน้ำสีเหลือง
* ผลิกสาคร ทางทิศตะวันตก มีน้ำใสสะอาด เหมือนแก้วผลึก
* ขีรสาคร เกษียรสมุทร ทางทิศตะวันออก มีน้ำสีขาว
* นิลสาคร ทางทิศใต้ มีน้ำสีน้ำเงินอมม่วง

บนยอดเขาพระสุเมรุ คือสวรรค์ชั้นดาวดึงส์ มีนครแห่งเทพที่ชื่อนครไตรตรึงษ์อยู่ มีพระอินทร์เทวราชเป็นผู้ปกครองทำหน้าที่เป็นเทวราชผู้อภิบาลโลก และพิทักษ์คุณธรรมให้แก่มนุษย์ ที่อยู่ของพระอินทร์เรียกว่าไพชยนต์มหาปราสาท ตรงกลางเป็นที่ประดิษฐานแท่นบัณฑุกัมพลอันเป็นทิพยอาสน์

ตำนานฝ่ายพราหมณ์เล่าว่า พระอิศวรทรงสร้างน้ำด้วยพระเสโท (เหงื่อ) สร้างแผ่นดินด้วยเมโท (ไคล) ของพระองค์ บางตำนานเล่าว่าทรงสำรอกพระมังสะในพระอุระออกมาบันดาลให้เป็นแผ่นดิน

อ้างอิง
-------

1. ↑  อรรถกถารตนสูตร, ขททกนิกาย สุตตนิบาต, เล่มที่ 47 หน้า 36
2. ↑
3. ↑

ดูเพิ่ม
-------

* ไตรภูมิพระร่วง
* เขาไกรลาส

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **เขาพระสุเมรุ**

* พจนานุกรมพุทธศาสน์ ฉบับประมวลศัพท์
* เขาไกรลาส
*แม่พระรับสาร* โดยการาวัจโจ, ราวปี 1608 ปัจจุบันจัดแสดงที่พิพิธภัณฑ์โบอาร์เดอนองต์
**แม่พระรับสาร** (อังกฤษ: Annunciation, Annunciation of Mary, Annunciation of the Lady หรือ Annunciation of the Blessed Virgin Mary) เป็นการฉลองในศาสนาคริสต์ต่อการประกาศของอัครทูตสวรรค์กาเบรียลต่อแม่พระมารีย์ว่าพระนางจะปฏิสนธิและบังเกิดบุตรโดยปฏิสนธินิรมล และพระนางจะกลายเป็นพระมารดาพระเจ้า กาเบรียลได้แจ้งในพระนางตั้งชื่อบุตรว่า "เยซู" อันแปลว่า "YHWH คือทางรอด"

ใน Luke 1:26 ระบุว่าแม่พระรับสารเกิดขึ้นใน "เดือนที่หก" ของการตั้งครรภ์ของเอลิซาเบธเป็นนักบุญจอห์นผู้ให้บัพติศมา คริสต์ชนจำนวนมากเฉลิมฉลองเหตุการณ์นี้ในวันฉลองแม่พระรับสาร ตรงกับวันที่ 25 มีนาคม ซึ่งเป็นวันที่ได้จากการประมาณ 9 เดือนก่อนหน้าคริสต์มาส วันสมภพของพระเยซู

ตามพระกิตติคุณของลูกา , 1; 26:
ในเดือนที่หก ทูตสวรรค์กาเบรียลถูกส่งมาจากพระเจ้าไปยังเมืองหนึ่งในแคว้นกาลิลีชื่อนาซาเร็ธ เพื่อไปยังหญิงพรหมจารีที่หมั้นหมายกับชายชื่อโยเซฟจากบ้านของดาวิด หญิงพรหมจารีคนนั้นชื่อมารีย์ พระองค์เสด็จเข้าไปในที่ซึ่งนางอยู่และตรัสแก่นางว่า"สวัสดี เปี่ยมด้วยพระหรรษทาน องค์พระผู้เป็นเจ้าสถิตกับเจ้า "เธอรู้สึกกระวนกระวายใจกับคำพูดเหล่านี้ และคิดว่าคำทักทายนี้อาจหมายถึงอะไร ทูตสวรรค์กล่าวแก่นางว่า"มารีย์เอ๋ย อย่ากลัวเลย เพราะเจ้าได้รับพระคุณต่อพระพักตร์พระเจ้าแล้ว เจ้าจะตั้งครรภ์และให้กำเนิดบุตรชายคนหนึ่ง และเจ้าจะตั้งชื่อบุตรนั้นว่าเยซู" เขาจะยิ่งใหญ่และจะได้ชื่อว่าเป็นบุตรของผู้สูงสุด พระยาห์เวห์พระเจ้าจะประทานบัลลังก์ของดาวิด บิดาของเขาแก่เขา เขาจะปกครองชั่วนิรันดร์เหนือวงศ์วานของยาโคบ และอาณาจักรของเขาจะไม่มี f มารีย์พูดกับทูตสวรรค์ว่า: - จะทำอย่างไรเพราะฉันไม่รู้จักผู้ชายคนหนึ่ง?ทูตสวรรค์จึงตอบเขาว่า "พระวิญญาณบริสุทธิ์จะเสด็จลงมาเหนือท่าน และฤทธิ์อำนาจขององค์ผู้สูงสุดจะปกคลุมท่าน ดังนั้นผู้ที่จะถือกำเนิดมาเป็นผู้บริสุทธิ์จะได้ชื่อว่าเป็นบุตรของพระเจ้า และที่นั่นคุณมีเอลิซาเบธ ญาติของคุณซึ่งอยู่ในวัยชราแล้วตั้งครรภ์ลูกชายด้วย และคนที่พวกเขาเรียกว่าหมันนั้นอยู่ในเดือนที่หกของเธอแล้ว เพราะไม่มีอะไรที่เป็นไปไม่ได้สำหรับพระเจ้า มารีย์จึงกล่าวว่า "นี่คือทาสขององค์พระผู้เป็นเจ้า ขอให้เป็นไปตามคำของท่าน" แล้วทูตสวรรค์ก็จากไป [ 4 ]

อ้างอิง
-------

1. ↑  ราชบัณฑิตยสถาน. (2548). *พจนานุกรมศัพท์ศาสนาสากล ฉบับราชบัณฑิตยสถาน.* (พิมพ์ครั้งที่ 2). กรุงเทพฯ : ราชบัณฑิตยสถาน. ISBN 974-9588-33-9. หน้า 48.
2. ↑  "Lessons for Holy Days » The Prayer Book Society of Canada". Prayerbook.ca. 2014-03-23. คลังข้อมูลเก่าเก็บจากแหล่งเดิมเมื่อ 2020-10-09. สืบค้นเมื่อ 2014-03-27.
3. ↑  "Bible Gateway passage: Matthew 1:18-23 - Complete Jewish Bible". *Bible Gateway*.
4. ↑  Patella, Michael (2005), *The Gospel according to Luke*, p. 14, ISBN 0-8146-2862-1
5. ↑  EB (1878). harv error: no target: CITEREFEB1878 (help)
**กฎการยิงประตูทีมเยือน** (อังกฤษ: Away goals rule) เริ่มใช้ครั้งแรกในฟุตบอลคัพ วินเนอร์ คัพ ฤดูกาล 1965-1966 เนื่องจากทางยูฟ่าเห็นว่าทีมที่เล่นเป็นทีมเยือนเอาแต่อุดประตูไม่ยอมบุกยิงประตูฝ่ายตรงข้าม กฎนี้จึงบัญญัติขึ้นเพื่อเพื่อแรงจูงใจให้ทีมเยือนเป็นฝ่ายบุกบ้างไม่ใช้เอาแต่ตั้งรับอย่างเดียว กฎนี้มีอยู่ในการแข่งฟุตบอลที่แบ่งเป็นสองเลกที่มีทั้งนัดเหย้าและนัดเยือน และจะถูกนำมาใช้เมื่อผลการแข่งรวมทั้งสองนัดมีผลเสมอกัน ถ้าทีมไหนยิงในบ้านอีกฝ่ายได้เยอะกว่าจะเป็นผู้ชนะ

เมื่อวันที่ 24 มิถุนายน 2021 ยูฟ่าอนุมัติให้ยกเลิกกฎประตูทีมเยือนในการแข่งขันระดับสโมสรของยูฟ่าทั้งหมดตั้งแต่ฤดูกาล 2021–2022

ตัวอย่าง
--------

รอบรองชนะเลิศ ยูฟ่าแชมเปียนส์ลีกฤดูกาล 2002-2003 นัดแรก มิลาน เสมอ อินเตอร์ ในเกมที่มิลานได้สิทธิ์เป็นเจ้าบ้าน 0-0 นัดสองสิทธิ์ในการเป็นเจ้าบ้านคือ อินเตอร์ คู่นี้จบด้วยผลเสมอ 1-1 รวมผลสองนัดเสมอ 1-1 แต่มิลานได้เข้ารอบเพราะยิงได้ในเกมที่อินเตอร์ได้สิทธิ์เป็นเจ้าบ้าน ถึงแม้จะเล่นที่ซาน ซีโร่ เหมือนกันก็เถอะ

อีกตัวอย่าง รอบ 8 ทีม ยูฟ่าแชมเปียนส์ลีก ฤดูกาล 2009-2010 นัดแรก บาเยิร์น มิวนิก ชนะ แมนยู ที่เยอรมัน 2-1 นัดสอง บาเยิร์น มิวนิก แพ้ แมนยู ที่อังกฤษ 2-3 รวมผลสองนัดเสมอ 4-4 แต่บาเยิร์นได้เข้ารอบเพราะยิงแมนยูได้ที่อังกฤษ 2 ลูก แต่แมนยูยิงที่เยอรมันได้แค่ลูกเดียว

สรุป
----

สรุปรูปแบบต่าง ๆ และตัวอย่างการแข่งขันปัจจุบันที่ใช้กฎประตูทีมเยือนสำหรับการเสมอกันสองเลก ในตัวอย่างส่วนใหญ่ในตารางด้านล่าง การดวลลูกโทษใช้เพื่อตัดสินผู้ชนะหากเกณฑ์ทั้งหมดที่ใช้ยังคงเสมอกัน

การใช้กฎประตูทีมเยือนเมื่อคะแนนรวมของเลกที่สอง| ใช้กฎประตูทีมเยือนหลังหมดเวลา? | เล่นช่วงต่อเวลาพิเศษ? | ใช้กฎประตูทีมเยือนหลังต่อเวลาพิเศษ? | ตัวอย่างการใช้งาน |
| --- | --- | --- | --- |
| ใช่ | ใช่ | ใช่ | ฟุตบอลโลก รอบคัดเลือก |
| ใช่ | ใช่ | ไม่ | เอเอฟซีแชมเปียนส์ลีก และ เอเอฟซีคัพ |
| ใช่ | ไม่ | — | ซีเอเอฟแชมเปียนส์ลีก และ ซีเอเอฟคอนเฟเดอเรชันคัพคอนคาแคฟแชมเปียนส์ลีก |

อ้างอิง
-------

1. ↑  "Abolition of the away goals rule in all UEFA club competitions". UEFA.com. 24 June 2021.
**ไกรสร นันทมานพ** อดีตนักการเมืองที่มีชื่อเสียงของจังหวัดฉะเชิงเทรา และอดีตกำนันในพื้นที่ เป็นที่รู้จักกันดีของผู้คนในท้องถิ่นในชื่อ **กำนันไกรสร**

ประวัติ
-------

นายไกรสรเกิดเมื่อวันที่ 2 กรกฎาคม พ.ศ. 2474 ที่ตำบลเกาะขนุน อำเภอพนมสารคาม จังหวัดฉะเชิงเทรา เป็นบุตรของนายเจริญ และนางเชื่อม นันทมานพ 

เคยเป็นกำนันในตำบลเกาะขนุน อันเป็นบ้านเกิดในปี พ.ศ. 2514 เคยได้รับรางวัลแหนบทองคำจากกระทรวงมหาดไทย และได้รับการยกย่องเป็นกำนันดีเด่นถึง 2 ครั้ง จนกระทั่งระหว่างปี พ.ศ. 2522-พ.ศ. 2526 ได้รับเลือกเป็นสมาชิกสภาผู้แทนราษฎร (ส.ส.) จังหวัดฉะเชิงเทรา สมัยที่ 1 สังกัดพรรคสยามประชาธิปไตย และดำรงตำแหน่งกรรมาธิการการปกครองสภาผู้แทนราษฎร ในปี พ.ศ. 2526 ได้รับเลือกเป็น ส.ส. สมัยที่ 2 สังกัดพรรคกิจสังคม และได้รับการแต่งตั้งให้ดำรงตำแหน่งเป็นผู้ช่วยเลขานุการรัฐมนตรีว่าการกระทรวงการคลัง และกระทรวงพาณิชย์ (นายอำนวย ยศสุข)

ในปี พ.ศ. 2529 ได้รับเลือกเป็น ส.ส. สมัยที่ 3 สังกัดพรรคก้าวหน้า ดำรงตำแหน่งเป็นกรรมาธิการการทหารสภาผู้แทนราษฎร และดำรงตำแหน่งเป็นเลขาธิการพรรคก้าวหน้า ในปี พ.ศ. 2537 ได้รับแต่งตั้งเป็นประจำสำนักนายกรัฐมนตรี และต่อมาในปี พ.ศ. 2539 ได้รับเลือกตั้งเป็น ส.ส. สมัยที่ 4 ใน เขต 1 จังหวัดฉะเชิงเทรา สังกัดพรรคประชาธิปัตย์ และดำรงตำแหน่งกรรมาธิการการทหารสภาผู้แทนราษฎร พร้อมได้รับแต่งตั้งเป็นประธานที่ปรึกษารัฐมนตรีว่าการกระทรวงวิทยาศาสตร์เทคโนโลยีและสิ่งแวดล้อม (ดร.อาทิตย์ อุไรรัตน์) จากนั้นยังได้รับการแต่งตั้งเป็นรองประธานที่ปรึกษา ดร.บุญเลิศ ไพรินทร์ สมาชิกวุฒิสภา (ส.ว.) จังหวัดฉะเชิงเทรา

นายไกรสร ถือได้ว่าเป็นนักการเมืองที่ได้สร้างความเจริญโดยพัฒนาท้องถิ่นเป็นอย่างมาก โดยทั้งบริจาคที่ดินส่วนตัวจำนานมากแก่ทางราชการ เพื่อนำไปพัฒนาเป็นพื้นที่สาธารณประโยชน์ต่าง ๆ มากมาย และผลักดันให้เกิดสาธารณูปโภคต่าง ๆ ในท้องถิ่น เช่น โรงเรียน และถนน

ในบั้นปลายชีวิต นายไกรสรป่วยเป็นโรคไต ความดันโลหิตสูง และเบาหวาน ต้องเข้ารับการรักษาตัวที่โรงพยาบาลอยู่เป็นประจำ จนกระทั่งถึงแก่อนิจกรรมเมื่อวันที่ 26 พฤศจิกายน พ.ศ. 2553 เวลา 00.30 น. ที่โรงพยาบาลบำรุงราษฎร์ อายุได้ 79 ปี มีพิธีพระราชทานเพลิงศพเมื่อวันที่ 4 ธันวาคม พ.ศ. 2553 ณ วัดพงศาราม ตำบลเกาะขนุน อำเภอพนมสารคาม จังหวัดฉะเชิงเทรา

เครื่องราชอิสริยาภรณ์
---------------------

* พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)

อ้างอิง
-------

1. 1 2  "กำนันไกรสร"อดีตส.ส.แปดริ้วสิ้นลมเก็บถาวร 2010-12-31 ที่ เวย์แบ็กแมชชีน จากคมชัดลึก
2. ↑  ประวัติผูสมัคร ส.ส.[*ลิงก์เสีย*]
3. ↑  คำสั่งสำนักนายกรัฐมนตรี ที่ ๖๔/๒๕๓๗ เรื่อง แต่งตั้งข้าราชการการเมือง (นายไกรสร นันทมานพ)
4. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-10-09 ที่ เวย์แบ็กแมชชีน, เล่ม ๑๑๖ ตอนที่ ๒๐ ข หน้า ๙, ๒ ธันวาคม ๒๕๔๒
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-10-13 ที่ เวย์แบ็กแมชชีน, เล่ม ๑๑๓ ตอนที่ ๒๒ ข หน้า ๒๐, ๔ ธันวาคม ๒๕๓๙

| * ด
* ค
* ก
พรรคก้าวหน้า (พ.ศ. 2526) |
| --- |
| หัวหน้าพรรค | 
* อุทัย พิมพ์ใจชน

 |  |
| เลขาธิการพรรค | 
* บุญเกิด หิรัญคำ
* เดชา สุขารมณ์
* ไกรสร นันทมานพ
* ไชยยศ สะสมทรัพย์

 |
**อาจิฟราย** (アジフライ) เป็นอาหารทอดที่ทำจากการใช้เกล็ดขนมปังมาชุบแป้งทอด โดยใช้ปลาอาจิเป็นวัตถุดิบ เป็นหนึ่งในโยโชกุที่พัฒนาขึ้นในญี่ปุ่นหลังยุคเมจิ โดยมีพื้นฐานมาจากอาหารตะวันตก และตั้งแต่นั้นมาก็กลายเป็นที่นิยมในฐานะกับข้าว ของว่าง และกับข้าวที่กินคู่กับสาเก

วิธีการปรุงเบื้องต้นคือนำปลาอาจิไปชุบเกล็ดขนมปังแล้วทอดในน้ำมัน มีความโดดเด่นด้วยเนื้อสัมผัสที่สร้างขึ้นจากแป้งทอดกรอบและปลาอาจิเนื้อนุ่ม สามารถเพลิดเพลินกับรสชาติที่แตกต่างกันขึ้นอยู่กับเครื่องปรุงรสที่ใส่ลงไป ในแง่ของโภชนาการ กล่าวกันว่าแคลอรีต่ำ น้ำตาลต่ำ และอุดมไปด้วย กรดไอโคซาเพนตะอีโนอิก (EPA) และ กรดโดโคซาเฮกซาอีโนอิก (DHA)

ในประเทศญี่ปุ่น อาหารนี้เป็นที่นิยมไม่เพียงแต่สำหรับการทำอาหารที่บ้านเท่านั้น แต่ยังรวมถึงอาหารสำเร็จรูปและการรับประทานอาหารนอกบ้านด้วย นอกจากนี้ยังเป็นอาหารที่คุ้นเคยในวัฒนธรรมญี่ปุ่น เช่น ใช้สนับสนุนการท่องเที่ยวของเมือง และตัวละครต่าง ๆ และปรากฏในผลงานต่าง ๆ เช่น ไฮกุ เรียงความ มังงะ และละคร

ประวัติศาสตร์
-------------

### ต้นกำเนิด

 ปลาอาจิซึ่งใช้เป็นส่วนผสมในอาจิฟราย
 เกล็ดขนมปังที่ใช้ชุบทำอาจิฟราย
ในประเทศญี่ปุ่น เชื่อกันว่าปลาอาจิถูกรับประทานมาตั้งแต่ยุคโจมง และในยุคเฮอัน ปลาชนิดนี้ก็นิยมถูกใช้เป็นอาหารอยู่แล้ว โดยเป็นที่รู้จักว่าเป็นปลาที่อร่อย

ในญี่ปุ่นยุคเอโดะ เท็มปุระได้รับการยอมรับว่าเป็นหนึ่งในวิธีการปรุงอาหารประเภททอด มีลักษณะเด่นคือใช้วิธีการทอดที่ใช้น้ำมันปริมาณมาก และในช่วงต้นยุคเมจิ เกล็ดขนมปังได้ถูกนำมาใช้ปรุงอาหาร และอาหารตะวันตก เช่น โกตแล็ต และ ครอแก็ต ซึ่งปรุงด้วยเกล็ดขนมปัง ได้ถูกนำเข้ามาที่ญี่ปุ่น และเมื่อรวมกับเทคนิคการทอดน้ำมันแบบญี่ปุ่นที่ใช้ในเท็มปุระ จึงเกิดเป็นอาหารประเภทคัตสึซึ่งใช้เกล็ดขนมปังมาชุบและทอดในน้ำมันปริมาณมาก

ปลาอาจิก็ได้ถูกนำมาทำเป็นอาหารประเภทนี้ด้วยเช่นกัน จึงเกิดเป็นอาจิฟลายขึ้นมา โดยว่ากันว่ามีอาหารประเภทนี้อยู่แล้วตั้งแต่ในช่วงต้นยุคเมจิ

|  |  |  |  |  |
| --- | --- | --- | --- | --- |
| 

|  |
| --- |
| ชุดอาหารอาจิฟรายของเคียวบาชิมัตสึวะ |
| ชุดอาหารอาจิฟรายของเคียวบาชิมัตสึวะ  |

|  |
| --- |
| ชุดอาหารอาจิฟรายของร้านโยชิโนยะ |
| ชุดอาหารอาจิฟรายของร้านโยชิโนยะ  |

 |

* อาฟิฟรายพร้อมเครื่องปรุงและราดด้วยซอสอาฟิฟรายพร้อมเครื่องปรุงและราดด้วยซอส
* อาจิฟรายที่ขายเป็นอาหารสำเร็จรูปอาจิฟรายที่ขายเป็นอาหารสำเร็จรูป
* อาจิฟรายในเมืองมัตสึอุระ จังหวัดนางาซากิอาจิฟรายในเมืองมัตสึอุระ จังหวัดนางาซากิ

อ้างอิง
-------

1. ↑  "味が良いから「あじ（鯵）」 縄文の昔から日本人に愛されてきた魚". ダイヤモンド・オンライン. สืบค้นเมื่อ 2021-04-06.
2. ↑  "旬の素材（アジ）". *船橋市ホームページ* (ภาษาญี่ปุ่น). สืบค้นเมื่อ 2021-04-06.
3. ↑  "アジの名前の由来は「"味"が良い」の「味」？？". ふたば産業株式会社. สืบค้นเมื่อ 2021-04-06.
4. ↑  阿古 2021. sfn error: no target: CITEREF阿古2021 (help)
5. 1 2  岡田 2000. sfn error: no target: CITEREF岡田2000 (help)
6. 1 2  青木ゆり子 2018. sfn error: no target: CITEREF青木ゆり子2018 (help)
7. ↑  "揚げ物ではなかった「とんかつ」誕生秘話". JBPress. สืบค้นเมื่อ 2021-04-06.
8. ↑  "《築地》市場直送ならではの別格アジフライ". 小田保. คลังข้อมูลเก่าเก็บจากแหล่งเดิมเมื่อ 2021-04-14. สืบค้นเมื่อ 2021-04-06.
9. ↑  "アジフライカンパニーKADOYAは、フライ界におけるアジフライの地位向上のため3月21日を「アジフライの日」に制定しました。" (PDF). 株式会社角屋食品. 2022-03-18. สืบค้นเมื่อ 2021-04-06.
**มหาวิทยาลัยเทคโนโลยีราชมงคลล้านนา ภาคพายัพเชียงใหม่ (จอมทอง)** เป็นสถานที่จัดการศึกษาของมหาวิทยาลัยเทคโนโลยีราชมงคลล้านนา สังกัดเขตพื้นที่ภาคพายัพเชียงใหม่ เปิดทำการเรียนการสอนครั้งแรกในปี พ.ศ. 2550 ตั้งอยู่เลขที่ 199 หมู่ 21 ตำบลบ้านหลวง อำเภอจอมทอง จังหวัดเชียงใหม่ 50160 มีพิธีวางศิลาฤกษ์เมื่อวันที่ 8 มกราคม พ.ศ. 2548 โดย พันตำรวจโท ดร.ทักษิณ ชินวัตร นายกรัฐมนตรี เป็นประธานในพิธี และมี นายสุรพล เกียรติไชยากร สมาชิกสภาผู้แทนราษฎร จังหวัดเชียงใหม่ รองศาสตราจารย์ ดร.นำยุทธ สงค์ธนาพิทักษ์ อธิการบดีสถาบันเทคโนโลยีราชมงคล (ตำแหน่งขณะนั้น) ร่วมในพิธีด้วย

ประวัติการก่อตั้ง
-----------------

**มหาวิทยาลัยเทคโนโลยีราชมงคลล้านนา ภาคพายัพเชียงใหม่** จัดการศึกษาวิชาชีพสาขาต่าง ๆ ในระดับประกาศนียบัตรวิชาชีพ (ปวช.) ประกาศนียบัตรวิชาชีพชั้นสูง (ปวส.) และปริญญาตรี โดยได้ขยายการศึกษาอย่างกว้างขวาง ทั้งในสาขาวิชา และในระดับสูงขึ้นตามลำดับ

เนื่องจากพื้นที่ของวิทยาเขตภาคพายัพ ทั้ง 2 แห่ง คือ **วิทยาเขตเจ็ดลิน** ถนนห้วยแก้ว จำนวน 115 ไร่ และ**วิทยาเขตเจ็ดยอด** จำนวน 10 ไร่ ไม่เอื้ออำนวยต่อการจัดการเรียนการสอนในปัจจุบัน และไม่สามารถรองรับการขยายการจัดการศึกษา ตามโครงการของ วิทยาเขตฯ ได้

มหาวิทยาลัยเทคโนโลยีราชมงคลล้านนา ได้รับความเห็นชอบ จากองค์การบริหารส่วนตำบลบ้านหลวง อำเภอจอมทอง จังหวัดเชียงใหม่ ให้ใช้ประโยชน์จากพื้นที่ บริเวณทางหลวงหมายเลข 1009 ระหว่าง กม. ที่ 3-4 ติดกับ ค่ายลูกเสือแห่งชาติ จำนวนประมาณ 590 ไร่ เป็นสถานที่ก่อสร้าง มหาวิทยาลัยเทคโนโลยีราชมงคล ภาคพายัพ(จอมทอง) เพื่อรองรับการขยายตัวและขยายโอกาสทางการศึกษา ซึ่งประชาชนในพื้นที่มีความต้องการ และคาดหวังให้มหาวิทยาลัยฯ เปิดการเรียนการสอนในระดับปริญญาตรี เพื่อให้นักเรียน นักศึกษา ในเขตพื้นที่อำเภอจอมทอง และเขตพื้นที่การศึกษาใกล้เคียง มีโอกาสได้ศึกษาต่อในระดับปริญญาตรี ก่อให้เกิดประโยชน์ทางการศึกษาต่อชุมชน และประเทศชาติโดยส่วนรวม

อาคารเรียนหลังแรก
ปี 2559 ได้มีการจัดตั้งสถาบันภาษาภาษาและวัฒนธรรมจีน ขึ้นที่มหาวิทยาลัยเทคโนโลยีราชมงคลล้านนา (จอมทอง)

การจัดการเรียนการสอน
--------------------

จัดการเรียนการสอนในระดับปริญญาตรี จำนวน 1 คณะ คือ คณะบริหารธุรกิจและศิลปศาสตร์ สาขาวิชาระบบสารสนเทศทางคอมพิวเตอร์ หลักสูตร 4 ปี เปิดทำการสอนครั้งแรก เมื่อวันที่ 4 มิถุนายน พ.ศ. 2550

ในปี พ.ศ. 2554 ได้ทำการเปิดหลักสูตร สาขาวิชาการจัดการ หลักสูตร 4 ปี 

ในปี พ.ศ. 2555 ได้ทำการเปิดหลักสูตร สาขาวิชาการบัญชี หลักสูตร 4 ปี

ในปี พ.ศ. 2556 ได้ทำการเปิดหลักสูตร สาขาการท่องเที่ยว หลักสูตร 4 ปี

รายนามผู้อำนวยการ
-----------------

1. นายคูณธนา เบี้ยวบรรจง พ.ศ. 2550 - พ.ศ. 2554
2. ผศ.อำนวย ปทุมปี พ.ศ. 2554 - พ.ศ. 2556
3. ผศ. ดร. วัชรินทร์ สิทธิเจริญ พ.ศ. 2557- ?

อ้างอิง
-------

1. ↑  วุ่นไฟป่าโหมหลัง ม.ราชมงคลล้านนา (จอมทอง) สกัดยันเที่ยงคืน
2. ↑  มทร.ล้านนา เปิดสถาบันภาษาและวัฒนธรรมจีน (จอมทอง)

แหล่งข้อมูลอื่น
---------------

* เว็บไซต์วิทยาเขตจอมทอง เก็บถาวร 2018-10-07 ที่ เวย์แบ็กแมชชีน

| * ด
* ค
* ก
มหาวิทยาลัยเทคโนโลยีราชมงคลล้านนา |
| --- |
| คณะ | บริหารธุรกิจและศิลปศาสตร์ • วิทยาศาสตร์และเทคโนโลยีการเกษตร • วิศวกรรมศาสตร์  • ศิลปกรรมและสถาปัตยกรรมศาสตร์ • วิทยาลัยเทคโนโลยีและสหวิทยาการ |  |
| เขตพื้นที่ | ส่วนกลาง (จอมทอง • เจ็ดยอด) • ตาก • น่าน • ลำปาง • เชียงราย • พิษณุโลก |
| หน่วยงานอื่น | สถาบันวิจัยเทคโนโลยีการเกษตร • สถาบันถ่ายทอดเทคโนโลยีสู่ชุมชน • สถาบันวิจัยและพัฒนา • สมาคมศิษย์เก่า • องค์การนักศึกษา |
| หมวดหมู่ |
พัดยศเปรียญธรรม 5 ประโยค
 *ในภาพ:ปกหนังสือมงคลัตถทีปนี จัดพิมพ์โดยมหามกุฏราชวิทยาลัย หลักสูตรเปรียญธรรม 5 ประโยค*
**เปรียญธรรม 5 ประโยค**  *(ชื่อย่อ ป.ธ.5)*  เป็นระดับชั้นการศึกษาแผนกบาลีของคณะสงฆ์ไทย เรียกผู้สอบผ่านได้ในชั้นนี้ว่า เปรียญโท 

ผู้สอบได้ในชั้นนี้สามารถนำใบประกาศนียบัตรมาขอใบเทียบวุฒิการศึกษาระดับมัธยมศึกษาตอนปลายจากกระทรวงศึกษาธิการได้ ถ้าผู้ที่สอบได้ชั้นนี้ได้รับแต่งตั้งให้เป็นครูสอน 1 ปี และทำการสอนมาแล้วไม่ต่ำกว่า 300 ชั่วโมง

หลักสูตรการศึกษาพระปริยัติธรรมบาลีในชั้นเปรียญธรรม 5 ประโยค
-----------------------------------------------------------

ในชั้นนี้ แม่กองบาลีสนามหลวง กำหนดวิชาในการศึกษาไว้ 2 วิชา คือ

### วิชาแปลมคธเป็นไทย (วิชาแปล)

* วิชาแปลมคธเป็นไทย ใช้หนังสือ มงฺคลตฺถทีปนี (ทุติโย ภาโค - ภาคสอง)

### วิชาแปลไทยเป็นมคธ (วิชาแต่ง)

ปกหนังสืออันเป็นที่คุ้นตาของนักเรียนบาลี **"ธมฺมปทฏฐกถา"** หนึ่งในหลักสูตรวิชาแปลมคธเป็นไทยในชั้นประโยค 1-2 และ วิชาแต่งไทยเป็นมคธในชั้น เปรียญธรรม 5 ประโยค *จัดพิมพ์โดยคณะกรรมการแผนกตำรา มหามกุฏราชวิทยาลัย*
วิชาแปลไทยเป็นมคธในชั้น ป.ธ. 5 นี้ ใช้หนังสือ อรรถกถาธรรมบทแปล ภาคที่ 2 - 4

* อรรถกถาธรรมบทแปล (ทุติโย ภาโค - ภาคสอง)
* อรรถกถาธรรมบทแปล (ตติโย ภาโค - ภาคสาม)
* อรรถกถาธรรมบทแปล (จตุตฺโถ ภาโค - ภาคสี่)

ในชั้นนี้ผู้เรียนต้องศึกษาวิธีการแต่งภาษาไทยเป็นภาษาบาลีโดยใช้หนังสือ **อรรถกถาธรรมบทแปล ภาค 2 -4** (ธัมมปทัฏฐกถา ภาษาไทย) เพื่อฝึกแปลเป็นภาษามคธ เหมือนกับชั้นประโยค ป.ธ. 4 แต่**ในชั้นนี้กรรมการจะออกข้อสอบให้ผู้สอบแต่ง คาถาบาลี ที่ปรากฏในหลักสูตรด้วย**

หลักเกณฑ์ของผู้มีสิทธิ์สอบไล่ในชั้นเปรียญธรรม 5 ประโยค
------------------------------------------------------

ระดับเปรียญธรรม 5 ประโยค เรียกว่า เปรียญโท คือ ผู้ที่จะมีสิทธิสอบเปรียญธรรม 5 ประโยค จะต้องสอบได้เปรียญธรรม 4 ประโยค และนักธรรมชั้นโทก่อน

ผู้สอบไล่ได้เปรียญธรรม 5 ประโยค
-------------------------------

พระภิกษุสามเณรผู้สอบไล่ได้ในชั้นนี้จะได้รับประกาศนียบัตร เลขพัดเปรียญ มีสมณศักดิ์อันดับในงานพระราชพิธี - รัฐพิธี เหนือกว่า พระครูปลัดของพระราชาคณะ ชั้นเทพ

อ้างอิง
-------

1. ↑  "พระราชบัญญัติกำหนดวิทยฐานะผู้สำเร็จวิชาการพระพุทธศาสนา พ.ศ. 2527". คลังข้อมูลเก่าเก็บจากแหล่งเดิมเมื่อ 2007-08-18. สืบค้นเมื่อ 2007-05-07.
2. ↑  หนังสือหมวดเปรียญธรรม ประโยค 1 ถึง 9
3. ↑  ลำดับพัดยศสมณศักดิ์ ฐานานุกรม เปรียญในงานพระราชพิธี - รัฐพิธี

ดูเพิ่ม
-------

* การสอบสนามหลวง
* สำนักงานแม่กองบาลีสนามหลวง
* สำนักงานแม่กองธรรมสนามหลวง

แหล่งข้อมูลอื่น
---------------

* ข้อมูลบาลีประโยค 1-2 ถึง 9 .**จากบาลีดอตเน็ต**

|  |  |
| --- | --- |
|  | **หลักสูตรการศึกษาพระปริยัติธรรมแผนกบาลี** |
| สนามหลวงแผนกบาลี | เปรียญธรรม |
| **เปรียญตรี** | 
* ประโยค 1-2
* เปรียญธรรม 3 ประโยค

 |
| **เปรียญโท** | 
* เปรียญธรรม 4 ประโยค
* เปรียญธรรม 5 ประโยค
* เปรียญธรรม 6 ประโยค

 |
| **เปรียญเอก** | 
* เปรียญธรรม 7 ประโยค
* เปรียญธรรม 8 ประโยค
* เปรียญธรรม 9 ประโยค

 |
**วัดปิบผลิวัน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลาใหม่ อำเภอตากใบ จังหวัดนราธิวาส มีที่ดินตั้งวัดเนื้อที่ 16 ไร อาณาเขต บริเวณวัดกว้างยาวด้านละ 160 เมตร

ประวัติ
-------

วัดปิบผลิวันสร้างขึ้นเป็นวัดเมื่อประมาณ พ.ศ. 2380 เดิมนามว่า **วัดตะปัง** ได้รับพระราชทานวิสุงคามสีมาเมื่อประมาณ พ.ศ. 2385 เขตวิสุงคามสีมากว้าง 19.15 เมตร ยาว 24 เมตร และปรากฏหลักฐานว่าพระอธิการพุดได้ขอพระราชทานวิสุงคามสีมาผ่านทางเจ้าเมืองกลันตัน และพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ พระราชทานวิสุงคามสีมาเมื่อวันที่ 11 สิงหาคม พ.ศ. 2441

วัดปิบผลิวัน ได้รับการขึ้นทะเบียนและกำหนดเขตที่ดินโบราณสถาน เมื่อวันที่ 29 กรกฎาคม พ.ศ. 2564

อาคารเสนาสนะ
------------

อาคารเสนาสนะที่สำคัญ ได้แก่ อุโบสถออกแบบโดยพระวินัยธรรม (จุ้ย) มีลักษณะเป็นเครื่องก่อทรงโรง ขนาด 4 ห้อง มีเฉลียงรอบ ด้านหน้ามีประตู 3 ช่อง ซุ้มประตูเป็นปูนปั้น เขียนสีประดับกระจก ซุ้มหน้าต่างเป็นปูนปั้นประดับกระจก มีรูปแบบเป็นทรงมณฑปยอดเจดีย์ย่อมุมไม้สิบสอง เครื่องลำยองเป็นไม้จำหลัก มีบราลีตลอดสันหลังคา หน้าบันด้านทิศตะวันออกเป็นปูนปั้นเขียนสีรูปเทพนมอยู่ตรงกลาง ล้อมรอบด้วยลวดลายพันธุ์พฤกษา ส่วนหน้าบันด้านทิศตะวันตกเป็นปูนปั้นเขียนสีรูปพระอินทร์ทรงช้างเอราวัณ ล้อมรอบด้วยลายพันธุ์พฤกษา ภายในมีพระประธานปูนปั้นลงรักปิดทองปางสมาธิ ประทับนั่งบนพุทธบัลลังก์ ด้านหลังเขียนด้วยลายเรือนแก้วประดับด้วยกอไม้เป็นฉากหลัง 

กุฏิ 2 ชั้น มีหลังคาปีกนกลดชั้นและมีหลังคาลาดจากตัวเรือนชั้นบนลงมาอีกชั้นหนึ่ง ด้านหน้ากุฏิทำมุขจั่วรับทางเข้าหลัก หลังคามุงด้วยกระเบื้องดินเผาและประดับด้วยปูนปั้น ส่วนตัวเรือนเป็นผนังไม้กระดานแบบตีซ้อนเกร็ดและมีการประดับตัวเรือนด้วยการประดับด้วยไม้แกะสลักฉลุลายที่ผนังภายนอกตัวเรือนและประดับเป็นช่องลม ส่วนหน้าต่างและลายฉลุบางส่วนตกแต่งด้วยการทาสีแดงและสีเหลือง

วิหารกว้าง 5.15 เมตร ยาว 12.50 เมตร โครงสร้างคอนกรีตและไม้ ศาลาการเปรียญกว้าง 9 เมตร ยาว 14.60 เมตร โครงสร้างคอนกรีตและไม้กุฏิสงฆ์จำนวน 5 หลัง โครงสร้างเป็นอาคารไม้ 4 หลัง ครึ่งตึกครึ่งไม้ 1 หลัง หอระฆัง เป็นอาคารคอนกรีตเสริมไม้ และศาลาไม้อยู่ข้างอุโบสถ ลักษณะสถาปัตยกรรมท้องถิ่น ยกพื้น ประดับช่อฟ้า ใบระกา หางหงส์ปูนปั้น

อ้างอิง
-------

1. ↑  "วัดตะปัง หมู่ที่ 2". องค์การบริหารส่วนตำบลศาลาใหม่. คลังข้อมูลเก่าเก็บจากแหล่งเดิมเมื่อ 2022-06-20. สืบค้นเมื่อ 2022-04-07.
2. ↑  "วัดปิบผลิวัน". พระสังฆาธิการ.
3. ↑  ประกาศกรมศิลปากร เรื่อง ขึ้นทะเบียนและกำหนดเขตที่ดินโบราณสถาน (โบราณสถานวัดปิบผลิวัน)
4. ↑  "โครงการอนุรักษ์จิตรกรรมวัดปิบผลิวัน (ตะปัง) ตำบลศาลาใหม่ อำเภอตากใบ จังหวัดนราธิวาส". กรมศิลปากร.
***แมร์ออฟอีสต์ทาวน์*** (อังกฤษ: Mare of Easttown) เป็นละครชุด​แนวอาชญากรรม​-ดรามา ของสหรัฐอเมริกา ที่เผยแพร่ผ่านระบบสตรีมมิง​ทางเอชบีโอ และผลิตเป็นแผ่นบลูเรย์​โดยวอร์เนอร์บราเธอส์ ​สร้างและเขียนบทโดย แบรด อิงเกลสบี กำกับการแสดงโดย เครก โซเบล ออกอากาศครั้งแรกเมื่อวันที่ 18 เมษายน 2021 และตอนสุดท้ายออกอากาศวันที่ 30 พฤษภาคม 2021 รวมทั้งสิ้น 7 ตอน นำแสดงโดย เคต วินสเล็ต​ รับบท แมริแอนน์ "แมร์" ชีฮาน จ่าสิบตำรวจหญิงประจำฝ่ายสืบสวนที่ต้องตามสืบคดีหญิงสาวที่ถูกฆาตกรรมในเมืองอีสต์ทาวน์ ร่วมด้วย กาย เพียร์ซ, จูเลียน นิโคลสัน, แองเการี ไรซ์, เอวัน ปีเตอส์, จีน สมาร์ต ในบทนักแสดงสมทบ

ละครชุดเรื่องนี้ได้รับคำชื่นชมจากบรรดานักวิจารณ์จำนวนมากทั้งในแง่ของเนื้อเรื่อง, บทบาทของตัวละคร, การแสดง รวมถึงการตีแผ่ปัญหาของผู้หญิงในสังคม โดยประสบความสำเร็จได้รับการเสนอให้เข้าชิงรางวัลไพรม์ไทม์เอมมี​มากถึง 16 รางวัล และได้รับ 4 รางวัล ซึ่ง เคต วินสเล็ต​ ได้รับรางวัลในสาขานักแสดงนำหญิงยอดเยี่ยม, เอวัน ปีเตอส์​ ได้รับรางวัลในสาขานักแสดงสมทบชายยอดเยี่ยม, จูเลียน นิโคลสัน ได้รับรางวัลในสาขานักแสดงสมทบหญิงยอดเยี่ยม และ ทีมงานผู้สร้างได้รับรางวัลในสาขาการออกแบบงานสร้างยอดเยี่ยมสำหรับซีรีส์เรื่องราวร่วมสมัย นอกจากนี้ยังได้รับคะแนนจากรอตเทนโทเมโทส์​สูงถึง 94%

อ้างอิง
-------

​

1. ↑  "Where is Mare of Easttown filmed? Guide to ALL the Filming Locations". *Atlas of Wonders* (ภาษาอังกฤษ). สืบค้นเมื่อ June 4, 2021.
**เอิร์ลแห่งเวสเซ็กซ์** (อังกฤษ: Earl of Wessex) เป็นบรรดาศักดิ์อังกฤษที่เคยพระราชทานให้สองครั้งในประวัติศาสตร์ของอังกฤษ ครั้งหนึ่งในช่วงก่อนการพิชิตอังกฤษของชาวนอร์มัน และอีกช่วงหนึ่งคือในสมัยที่เป็นสหราชอาณาจักรแล้ว โดยเวสเซ็กซ์ นั้นมาจาก "West Saxons" ในบริเวณภาคใต้และตะวันตกเฉียงใต้ของอังกฤษ ซึ่งครั้งหนึ่งนั้นเคยเป็นอาณาจักรของชาวแองโกล-แซกซันในช่วงเจ็ดอาณาจักร ซึ่งต่อมาได้มีการขยายอาณาเขตในช่วงศตวรรษถัดมาอันเป็นต้นกำเนิดของราชอาณาจักรอังกฤษในยุคต่อมา

เอิร์ลแห่งเวสเซ็กซ์ (ปัจจุบัน)
------------------------------

ในปีพ.ศ. 2542 เจ้าชายเอ็ดเวิร์ด พระราชโอรสพระองค์เล็กในสมเด็จพระราชินีนาถเอลิซาเบธที่ 2 ได้เข้าพระราชพิธีเสกสมรสกับโซฟี เฮเลน ไรส์-โจนส์ ซึ่งตามธรรมเนียมแล้วพระมหากษัตริย์นั้นมักจะพระราชทานบรรดาศักดิ์ให้กับพระราชโอรสหรือพระราชธิดาในพระราชพิธีเสกสมรสอยู่เสมอ ซึ่งในช่วงนั้นได้มีผู้เชี่ยวชาญได้วิเคราะห์ว่ามีความเป็นไปได้สูงที่พระองค์จะได้รับบรรดาศักดิ์เป็นดยุกแห่งเคมบริดจ์ หรือดยุกแห่งซัสเซ็กซ์ แต่อย่างไรก็ตาม สำนักพระราชวังได้ประกาศว่าพระองค์จะได้รับพระราชทานบรรดาศักดิ์ต่อจากพระราชบิดา คือ ดยุกแห่งเอดินบะระห์ แต่ในระหว่างที่พระราชบิดานั้นยังทรงพระชนม์อยู่ จึงทำให้พระองค์เป็นเจ้าชายพระองค์แรกในประวัติศาสตร์อังกฤษที่ได้รับพระราชทานบรรดาศักดิ์ชั้นที่ต่ำกว่าดยุก โดยเป็น เอิร์ลแทน 

เอิร์ลแห่งเวสเซ็กซ์พระองค์ปัจจุบันยังมีบรรดาศักดิ์รองเป็น**ไวเคานต์เซเวิร์น** (อังกฤษ: Viscount Severn) โดยบรรดาศักดิ์นี้ได้ใช้โดยพระโอรสของพระองค์ คือ เจมส์ ไวเคานต์เซเวิร์น ประสูติเมื่อวันที่ 17 ธันวาคม พ.ศ. 2550 โดยพระโอรสของพระองค์ยังคงเป็นผู้ที่จะสืบทอดบรรดาศักดิ์เอิร์ลแห่งเวสเซ็กซ์พระองค์ต่อไปในอนาคตด้วย นอกจากนี้ในวันที่ 10 มีนาคม 2562 สมเด็จพระราชินีนาถเอลิซาเบธที่ 2 พระราชทานตำแหน่ง **เอิร์ลแห่งฟอร์ฟาร์** (อังกฤษ: Earl of Forfar) ใช้เป็นบรรดาศักดิ์ในสกอตแลนด์ ในโอกาสที่เจ้าชายเอ็ดเวิร์ดทรงมีพระชันษา 55 ปี

### ลำดับการสืบตระกูล

* **เจ้าชายเอ็ดเวิร์ด ดยุกแห่งเอดินบะระ** (ประสูติ 10 มีนาคม 1964)
	+ **(1)**  เจมส์ เมานต์แบ็ตเทน-วินด์เซอร์ เอิร์ลแห่งเวสเซ็กซ์ (เกิด 17 ธันวาคม 2007)

อ้างอิง
-------

1. ↑

  


| * ด
* ค
* ก
บรรดาศักดิ์ในพระราชวงศ์อังกฤษ |
| --- |
| 
* พระมหากษัตริย์
	+ พระราชสวามีและพระอัครมเหสี
* เจ้าชาย
* เจ้าหญิง
* ดยุกในราชวงศ์
* เจ้าชายและเจ้าหญิงแห่งเวลส์
* ดยุกและดัชเชสแห่งคอร์นวอลล์
* ดยุกแห่งรอธซี
* พระราชกุมารี
* ดยุกและดัชเชสแห่งยอร์ก
* ดยุกและดัชเชสแห่งกลอสเตอร์
* ดยุกและดัชเชสแห่งเคนต์
* ดยุกแห่งเคมบริดจ์
* ดยุกและดัชเชสแห่งเอดินบะระ
* ดยุกแห่งซัสเซกซ์

 |
| พ้นสมัยพระราชทาน | 
* สมเด็จพระราชชนนี
* ดยุกแห่งออลบานี
* ดยุกแห่งแคลเรนซ์
* ดยุกและดัชเชสแห่งคัมบาร์ลันด์
* ดยุกแห่งคอนน็อตและสแตรธเอิร์น
* ดยุกแห่งวินด์เซอร์
* ดยุกแห่งยอร์กและออลบานี
* ดยุกแห่งคัมบาร์ลันด์และสแตรธเอิร์น
* ดยุกแห่งคัมบาร์ลันด์และเทวิอ็อตเดล
* ดยุกแห่งแคลเรนซ์และเซนต์แอนดรูวส์
* ดยุกแห่งแคลเรนซ์และเอวอนเดล
* ดยุกแห่งกลอสเตอร์และเอดินบะระ
* ดยุกแห่งเคนต์และสแตรธเอิร์น

 |
| 
* กษัตริย์แห่งสหราชอาณาจักร
* ราชวงศ์อังกฤษ
* ขุนนางอังกฤษ

 |
**วัดบางไส้ไก่** หรือ **วัดลาว** เป็นวัดราษฎร์ สังกัดคณะสงฆ์มหานิกาย ตั้งอยู่ริมคลองบางไส้ไก่ ในแขวงหิรัญรูจี เขตธนบุรี กรุงเทพมหานคร

วัดสร้างขึ้นในสมัยธนบุรีเมื่อ พ.ศ. 2320 โดยพระเจ้านันทเสนและพระเจ้าไชยเชษฐาธิราชที่ 4 พระราชโอรสในพระเจ้าสิริบุญสาร (พระเจ้าไชยเชษฐาธิราชที่ 3) ผู้ครองนครเวียงจันทน์ เมื่อถูกนำมาเป็นตัวประกัน โดยสมเด็จเจ้าพระยามหากษัตริย์ศึก (พระบาทสมเด็จพระพุทธยอดฟ้าจุฬาโลกมหาราช) เป็นผู้กรีธาทัพไปตีนครเวียงจันทน์ สมเด็จพระเจ้าตากสินมหาราชโปรดเกล้าฯ ให้ครัวลาวตั้งถิ่นฐานหลายแห่งในพระนคร ได้สร้างวัดขึ้นเพื่อคนลาวในบริเวณนั้นได้ใช้ทำบุญ มีเรื่องเล่าว่า การสร้างวัดแห่งนี้เกือบไม่สำเร็จ เพราะผู้สร้างวัดพี่น้องเกิดการแย่งถุงเงินสร้างวัด จนในที่สุดผู้น้องแย่งถุงเงินไปสร้างวัดอื่น ต่อมามีเศรษฐีใจบุญชื่อ ยายชื่น ได้ให้ความอุปถัมน์สร้างวัดจนเสร็จ สมัยหนึ่ง วัดลาวมีชื่อว่า **วัดราษฏร์ศรัทธาธรรม** ภายหลังเปลี่ยนชื่อเป็น **วัดคลองบางไส้ไก่** ตามชื่อคลองที่ไหลผ่านวัด (ซึ่งเพี้ยนมาจาก "คลองสาวกลาย" หรือ "คลองสะก่าย") วัดได้รับพระราชทานวิสุงคามสีมา ปี พ.ศ. 2433

พระประธานประดิษฐานในอุโบสถ มีพระนามว่า *หลวงพ่อศรีเวียง* เป็นพระพุทธรูปปางศรีวิชัย วัดมีสิ่งศักดิ์สิทธิ์คือ ศาลพ่อปู่-พ่อตา ท้าวนนทะเสน-ท้าวอินทะเสนปี พ.ศ. 2566 เจ้าอาวาสได้แก่พระครูจินดาสุตานุวัตร ประธานมูลนิธิกลุ่มแสงเทียน

อ้างอิง
-------

1. ↑  "ต้นตอ "ลาวบางกอก" ลาวจากเวียงจันยุคต้นรัตนโกสินทร์ บริวารเจ้าสู่รุ่นสุดท้ายที่เข้ามา". *ศิลปวัฒนธรรม*. 5 กรกฎาคม 2563.
2. ↑  "งานวิจัยเรื่องตามรอยเสด็จ สมเด็จพระเจ้าตากสินมหาราชในพื้นที่ฝั่งธนบุรี" (PDF). คลังข้อมูลเก่าเก็บจากแหล่งเดิม (PDF)เมื่อ 2021-02-22. สืบค้นเมื่อ 2020-08-24.
3. ↑  "ประวัติวัดบางไส้ไก่".
4. ↑  "การสำรวจ รวบรวมภูมิปัญญาท้องถิ่น สาขาศิลปกรรมของชุมชนในเขตธนบุรี" (PDF).
5. ↑  "รอยลาวศรีภูมิถึงลาวบางไส้ไก่". *วารสารเมืองโบราณ*. คลังข้อมูลเก่าเก็บจากแหล่งเดิมเมื่อ 2021-03-05. สืบค้นเมื่อ 2020-08-24.
บทความนี้เกี่ยวกับละครโทรทัศน์ที่ออกอากาศในปี พ.ศ. 2543 สำหรับความหมายอื่น ดูที่ ดาบมังกรหยก (แก้ความกำกวม)

**ดาบมังกรหยก** หรือ **กระบี่ฟ้า ดาบมังกร** (อังกฤษ: The Heaven Sword and Dragon Saber) เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง **มังกรหยก ภาค 3 ตอน กระบี่อิงฟ้า ดาบฆ่ามังกร** อีกเวอร์ชันหนึ่ง ออกอากาศทางในเกาะฮ่องกงช่อง TVB ส่วนในประเทศไทย จะออกอากาศทางช่อง 3 นำแสดงโดย อู๋ ฉีหัว, หลี จือ, เสอ ซือม่าน, หลิว ซงเหริน, หมี เสว่ ละครเรื่องนี้เป็นละครภาคต่อของ มังกรหยก ตอน กำเนิดเอี้ยก้วย

เนื้อเรื่อง
-----------

ละครเรื่องนี้กล่าวข้ามระยะเวลาถัดจากมังกรหยก ภาค 2 ไปสามถึงสี่ชั่วอายุคน เกี่ยวกับการช่วงชิงความเป็นใหญ่ในยุทธภพของสำนักง้อไบ๊ และสำนักบู๊ตึ้ง ตัวเอก เตียบ่อกี้ (บุตรชายเพียงคนเดียวของ จอมยุทธ์ที่ห้า แห่งสำนักบู๊ตึ้ง เตียชุ่ยซัว และ บุตรีของจ้าวอินทรีคิ้วขาวแห่งพรรคมาร ฮึงซู่ซู่) ซึ่งเป็นลูกหลานในบู๊ตึ้งต้องผจญภัยมากมาย และสุดท้ายได้เป็นประมุขนิกายเม้งก่า (บางสำนวนใช้ พรรคจรัสหรือพรรครุ่งเรือง) ซึ่งมีบทบาทในการกอบกู้ประเทศจากมองโกล โดยนางเอกในภาคนี้ชื่อหมิ่นหมิ่น (เตี๋ยเมี่ยง) เป็นลูกสาวของอ๋องมองโกล

นักแสดงนำ
---------

* อู๋ ฉีหัว รับบท จางอู๋จี้
	+ จอห์น ถัง รับบท จางอู๋จี้ (วัยเด็ก)
* หลี จือ รับบท จ้าวหมิ่น
* เสอ ซือม่าน รับบท จิวจี้เยียก
* หลิว ซงเหริน รับบท เตียชุ่ยซัว
* หมี เสว่ รับบท ฮึงซู่ซู่
* เฟลิกซ์ โลครับบท พญาราชสีห์ขนทองเจียซุน
* โจว จุง รับบท จาง ซันเฟิง
* จอยซ์ ถัง รับบท เอี๊ยปุ๊กหุ่ย

เรตติ้ง
-------

### ในฮ่องกง

กระบี่ฟ้า ดาบมังกร หรือ ดาบมังกรหยก 2001 ฉบับ อู๋ฉีหัว ประสบความสำเร็จน้อยกว่า ดาบมังกรหยก 1986 เวอร์ชัน เหลียงเฉาเหว่ย โดยทำเรตติ้งได้คือ

* เรตติ้งเฉลี่ยต่อตอน 31

* เรตติ้งสูงสุด 41

สำหรับในฮ่องกง ดาบมังกรหยก เวอร์ชัน เหลียงเฉาเหว่ย ได้รับความนิยมมากกว่าเนื่องจาก ดาบมังกรหยก เวอร์ชัน อู๋ฉีหัว โดนวิจารณ์เรื่อง ทีวีบี คัดนักแสดงหลายคนมีอายุมากกว่าตัวละครในบทประพันธ์ มากเกินไป

### ในจีน

เนื่องจาก 

* ดาบมังกรหยก 1978 เวอร์ชัน เจิ้งเส้าชิว

ไม่ได้ไปออกอากาศในจีน 

* ดาบมังกรหยก 1986 เวอร์ชัน เหลียงเฉาเหว่ย ได้ออกอากาศในจีน แต่ได้เรตติ้งในจีนไม่สูง

ทำให้ ดาบมังกรหยก 2001 ฉบับนี้ ที่ได้มีโอกาสออกอากาศในจีน และได้รับความนิยมมากกว่าสองเวอร์ชันแรก เมื่อเวลาผ่านไปได้รับการยกย่องในจีนว่าเป็น "ดาบมังกรหยกของเกาะฮ่องกงที่ประสบความสำเร็จในจีนทางด้านเรตติ้งมากที่สุด"

แหล่งข้อมูลอื่น
---------------

* (จีน) *The Heaven Sword and Dragon Saber* on Baidu Baike
**ติณภพ ศรีสถิตย์** ชื่อเล่น **แคท** เป็นนักฟุตบอลระดับอาชีพจากประเทศไทย ปัจจุบันเขาทำหน้าที่ให้แก่สโมสรฟุตบอลราชนาวีในการแข่งขันไทยพรีเมียร์ลีก

ประวัติ
-------

ติณภพ ศรีสถิตย์ เคยทำหน้าที่ร่วมกับสโมสรฟุตบอลราชนาวีตั้งแต่ พ.ศ. 2552 โดยในการแข่งขันไทยพรีเมียร์ลีกของปีดังกล่าว เขาได้เป็นผู้มีส่วนช่วยให้ทีมของเขาเป็นฝ่ายชนะทีมสโมสรฟุตบอลศรีราชา บ้านบึง ตลอดจนเป็นผู้ทำหน้าที่ร่วมกับทีมสโมสรฟุตบอลราชนาวี ในการแข่งขันไทยพรีเมียร์ลีก 2553 รวมถึงทำหน้าที่ร่วมกับสโมสรฟุตบอลจังหวัดระยอง ในการแข่งขันเอไอเอส ลีกภูมิภาค ดิวิชั่น 2 ฤดูกาล 2011 ก่อนที่จะกลับเข้ามาทำหน้าที่เป็นนักฟุตบอลชุดหลักให้แก่ทีมสโมสรฟุตบอลราชนาวีอีกครั้ง ใน พ.ศ. 2555 ซึ่งในปีดังกล่าว เขาได้รับใบแดงเมื่อครั้งที่พบกับทีมสโมสรฟุตบอลแอร์ฟอร์ซ เอวิเอ

ทั้งนี้ ติณภพเป็นนักฟุตบอลผู้ทำหน้าที่ในตำแหน่งกองหน้า ซึ่งได้รับการกล่าวว่า เป็นผู้มีความโดดเด่นด้านความรวดเร็วและความคล่องตัว โดยในปี พ.ศ. 2556 เขาเป็นผู้ทำประตูชัยให้แก่สโมสรฟุตบอลราชนาวี เมื่อครั้งที่พบกับทีมสโมสรฟุตบอลระยอง ยูไนเต็ด ในการแข่งขันยามาฮ่า ลีกวัน 2013 ต่อมา ในวันที่ 16 มีนาคม ติณภพได้ทำหน้าที่ให้แก่สโมสรฟุตบอลราชนาวีในการแข่งขันรายการเดียวกัน โดยได้เสมอกับทีมสโมสรฟุตบอลบีบีซียูที่ 0 ประตูต่อ 0

ในปี พ.ศ. 2557 ติณภพเป็นผู้ทำประตูชัยให้แก่สโมสรฟุตบอลราชนาวี เมื่อครั้งที่พบกับสโมสรฟุตบอลศรีราชา บ้านบึง รวมถึงเป็นผู้ทำประตูชัย เมื่อครั้งที่พบกับสโมสรฟุตบอลจังหวัดเชียงใหม่

อ้างอิง
-------

1. ↑  อาจายีฮีโร่บีจีเชือดฉลามโอสถแซงดับจุฬาเทโรกินปลาทูบอลไทยลีก[*ลิงก์เสีย*]
2. ↑  "ฉลาม แผ่วเจ๊า ราชนาวี 1-1 - Sport - Manager Online". คลังข้อมูลเก่าเก็บจากแหล่งเดิมเมื่อ 2010-09-29. สืบค้นเมื่อ 2014-07-22.
3. ↑  กระบี่ไล่เจ๊าระยองตีตั๋วใบสุดท้ายขึ้นดิวิชั่น 1[*ลิงก์เสีย*]
4. ↑  ตะหานน้ำยังแผ่วส่อแววแบ่งแต้มขุนศึก : ข่าวสดออนไลน์[*ลิงก์เสีย*]
5. ↑  หนังสือพิมพ์บ้านเมือง » สะสมรับแบงค์ค๊อก ขาดฉัตรชัย
6. ↑  ประตูชัยของ *เจ้าแคท* ติณภพ ศรีสถิตย์ พอเพียงการสนอง 3 แต้มของ *ตะหานน้ำ*
7. ↑  'บีบีซียู' บุกเจ๊า 'ตะหานน้ำ' 0-0 แบ่งทีมละแต้ม - ข่าวไทยรัฐออนไลน์[*ลิงก์เสีย*]
8. ↑  "ราชนาวีสโมสร เปิดบ้านเจ๊า บีบีซียู เอฟซี ไร้สกอร์ - Thai Time News". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2021-09-23.
9. ↑  โค้ชหมีซูฮกฟอร์มจ่าแคทหลังสวมบทซุปเปอร์ซับเป็นเกมที่ 2[*ลิงก์เสีย*]
คลองประปา ช่วงแยกคลองประปา-จุดตัดถนนแจ้งวัฒนะกับถนนประชาชื่นและถนนเลียบคลองประปา เขตรอยต่อระหว่างเขตหลักสี่ กรุงเทพมหานคร และอำเภอปากเกร็ด จังหวัดนนทบุรี
**คลองประปา** เป็นคลองขุดขึ้นตามพระราชดำริของพระบาทสมเด็จพระจุลจอมเกล้าเจ้าอยู่หัว ด้วยทรงเห็นว่าในขณะนั้นประชาชนทั่วไปยังคงใช้น้ำที่ไม่สะอาด โดยเฉพาะในช่วงฤดูแล้ง น้ำทะเลจะเข้าถึงแม่น้ำเจ้าพระยาได้ ดำเนินการโดยเจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) ผู้บัญชาการกรมสุขาภิบาล ในระยะแรกได้กั้นแม่น้ำน้อย หรือคลองเชียงรากในปัจจุบันกักน้ำไว้ เรียกว่าคลองขัง แล้วขุดคลองจากแม่น้ำเจ้าพระยาบริเวณวัดสำแลที่น้ำทะเลขึ้นไปไม่ถึง เข้ามาที่คลองขัง จากนั้นจึงขุดคลองอ้อมไปออกคลองบ้านพร้าวให้เรือสัญจรได้ ขุดคลองบางหลวงหัวป่า และคลองบางสิงห์ ไปเชื่อมกับคลองระพีพัฒน์และคลองเปรมประชากร รับน้ำจากแม่น้ำเจ้าพระยามาที่คลองขัง

คลองขังมีความยาวประมาณ 8 กิโลเมตร กว้าง 60–100 เมตร ลึกตั้งแต่ 2–6 เมตร ใช้ผลิตน้ำประปาในตอนเริ่มแรก 

ในระยะต่อมาได้ขุดคลองประปาจากตำบลบางพูนมายังโรงกรองสามเสน มีเขื่อนกั้นจากสามเสนถึงโรงกรองน้ำบางเขน ปลายคลองประตูน้ำกั้นไม่ให้น้ำที่ไม่สะอาดไหลเข้าคลองได้ และเวลาน้ำในคลองสามเสนลดลงประตูน้ำจะเปิดให้น้ำไหลลงคลองสามเสน ตลอดแนวคลองประปามีที่ทำการเจ้าหน้าที่รักษาคลอง 7 แห่ง ที่ตำบลสำแล เชียงราก รังสิต สีกัน บางเขน บางซื่อ และสามเสน เพื่อรักษาคลอง ขุดแล้วเสร็จในเดือนตุลาคม พ.ศ. 2456  มีพระราชบัญญัติเรื่องคลองประปาในปี พ.ศ. 2456 และฉบับใหม่ในปี พ.ศ. 2526

ในปัจจุบันคลองประปาอยู่ในความรับผิดชอบของการประปานครหลวง ยังถูกใช้ผลิตน้ำประปาเช่นเดิม ตัวคลองเริ่มต้นจากแม่น้ำเจ้าพระยา ที่สถานีสูบน้ำดิบสำแล อำเภอเมืองปทุมธานี จังหวัดปทุมธานี ไหลไปเป็นเส้นแบ่งเขตการปกครองระหว่างจังหวัดนนทบุรีกับกรุงเทพมหานครตั้งแต่คลองบ้านใหม่จนถึงคลองบางเขน จากนั้นไหลเข้าสู่เขตจตุจักร เขตบางซื่อ และเขตดุสิต จนไปจรดกับคลองสามเสนที่เขตพญาไท มีความยาว 25 กิโลเมตร กว้าง 14 เมตร และลึกประมาณ 3 เมตร

อ้างอิง
-------

1. ↑  "คลองขุดสมัยร.5 เส้นทางระบายน้ำสำคัญแห่งกทม." เก็บถาวร 2011-11-13 ที่ เวย์แบ็กแมชชีนโดย ASTVผู้จัดการออนไลน์ 2 พฤศจิกายน 2554 17:02 น.
2. ↑  "ประวัติการประปาส่วนภูมิภาค" เก็บถาวร 2013-12-17 ที่ เวย์แบ็กแมชชีนการประปาส่วนภูมิภาค
3. ↑  ""พระราชบัญญัติรักษาคลองประปา พ.ศ. 2526"" (PDF). คลังข้อมูลเก่าเก็บจากแหล่งเดิม (PDF)เมื่อ 2016-03-10. สืบค้นเมื่อ 2013-05-17.

แหล่งข้อมูลอื่น
---------------

* โครงการคลองสำคัญๆในลุ่มน้ำเจ้าพระยา เก็บถาวร 2016-03-04 ที่ เวย์แบ็กแมชชีน
* แผนที่รายเขต 50 เขต เก็บถาวร 2012-11-06 ที่ เวย์แบ็กแมชชีน สำนักผังเมืองกรุงเทพมหานคร
* แผนที่และภาพถ่ายทางอากาศของ คลองประปา
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 13°48′34″N 100°32′04″E﻿ / ﻿13.809418°N 100.534562°E﻿ / 13.809418; 100.534562
*สำหรับความหมายอื่นของ สีชัง ดูที่ สีชัง (แก้ความกำกวม)*
**เพลงสีชัง** เป็นเพลงที่นำเนื้อร้องมาจากบทละคอนร้องเรื่อง **"พระร่วง"** หรือ "ขอมดำดิน" บทพระราชนิพนธ์ในพระบาทสมเด็จพระมงกุฏเกล้าเจ้าอยู่หัว เมื่อ พ.ศ. 2457 เมื่อครั้งเสด็จพระราชดำเนินไปทอดพระเนตรการซ้อมรบของกองทัพเรือที่สัตหีบ ได้พระราชนิพนธ์ "กาพย์เห่เรือยุคใหม่" พระราชทานแก่หนังสือสมุทรสาร ซึ่งเป็นวรรณคดีปลุกใจให้รักชาติ สง่า อารัมภีร อัญเชิญมาใส่ทำนองเพลง บรรเลงโดยวงสุนทราภรณ์ ขับร้องครั้งแรกโดยหม่อมราชวงศ์ถนัดศรี สวัสดิวัตน์

ศิลปินที่เคยขับร้องเพลงนี้
--------------------------

* **ชรัมภ์ เทพชัย** จากอัลบั้ม เพลงไทยยอดนิยม แผ่นเลเซอร์ดิสก์ ชุดที่ 8 (พ.ศ. 2535) และอัลบั้ม รักจากดวงใจ ชรัมภ์ เทพชัย
* **วัชระ ปานเอี่ยม** จากอัลบั้ม ยามรัก 2 (พ.ศ. 2547)
* **กิตติคุณ เชียรสงค์**
* **สุทธิพงษ์ วัฒนจัง**
* นคร มีโชคชัย

เนื้อร้อง
---------

คำร้อง: พระบาทสมเด็จพระมงกุฏเกล้าเจ้าอยู่หัว ทำนอง: สง่า อารัมภีร

สีชัง ชังชื่อแล้วอย่าชัง
อย่าโกรธพี่จริงจังจิตข้อง
ตัวไกลจิตก็ยังเนาว์แนบ
เสน่ห์สนิทน้องนิจผู้อาดูร
สีชัง ชังแต่ชื่อ
เกาะนั้นหรือจะชังใคร
ขอแต่แม่ดวงใจ
อย่าชังชิงพี่จริงจัง
ตัวไกลใจพี่อยู่
เป็นคู่น้องครองยืนยัง
ห่างเจ้าเฝ้าแลหลัง
ตั้งใจติดมิตรสมาน
สีชัง ชังแต่ชื่อ
เกาะนั้นหรือจะชังใคร
ขอแต่แม่ดวงใจ
อย่าชังชิงพี่จริงจัง
ตัวไกลใจพี่อยู่
เป็นคู่น้องครองยืนยัง
ห่างเจ้าเฝ้าแลหลัง
ตั้งใจติดมิตรสมาน

แหล่งข้อมูลอื่น
---------------

* ฟังเพลงสีชัง เก็บถาวร 2006-11-16 ที่ เวย์แบ็กแมชชีน (ม.ร.ว. ถนัดศรี สวัสดิวัตน์)
* ฟัง MIDI เพลงสีชัง
**โฮปฟอร์เฮตินาว: อะโกลบอลเบเนฟิตฟอร์เอิร์ธเควกรีลีฟ** (อังกฤษ: Hope for Haiti Now: A Global Benefit for Earthquake Relief) เป็นรายการโทรทัศน์เพื่อหาทุนบริจาคการกุศลเพื่อช่วยเหลือผู้ประสบภัยเหตุการณ์แผ่นดินไหวในเฮติ ที่กำหนดออกอากาศวันที่ 22 มกราคม ค.ศ. 2010 โดยจัดคอนเสิร์ตการกุศลใน 3 ที่คือเวทีลอนดอน เวทีลอสแอนเจลิส เวทีนครนิวยอร์ก และยังมีการรายงานสดจากเฮติ โดยมีศิลปินและผู้มีชื่อเสียงมาร่วมงานอย่าง มาดอนน่า, บียอนเซ่ โนวส์, คริสติน่า อากีเลร่า, สติง, โบโน, ดิเอดจ์, จัสติน ทิมเบอร์เลก, อลิเชีย คียส์, บรูซ สปริงส์ทีน, เดฟ แมททิวส์, คีธ เออร์เบิน, เชอรีล โครว์, โคลด์เพลย์, เทย์เลอร์ สวิฟต์, เจนนิเฟอร์ ฮัดสัน, แมรี เจ. ไบลจ์, เจย์-ซี, ริฮันน่า, ชาคีร่า, สตีวี วันเดอร์, แอชลีย์ ทิสเดล, เอลเลน เดอจีเนเรส, โทบีย์ แม็กไกวร์, โซ ซัลดานา, เจสัน เบตแมน, เบน แอฟเฟล็ก และลีโอนาโด ดิคาปริโอ

ไวเคลฟ ฌอง รับหน้าที่เป็นพิธีกรคอนเสิร์ตในนิวยอร์ก จอร์จ คลูนีย์เป็นพิธีกรในลอสแอนเจลิส และแอนเดอร์สัน คูเปอร์เป็นพิธีกรในเฮติ โดยรายการนี้ประกาศผ่านทางเครือข่ายเอ็มทีวีในสหรัฐอเมริกาเมื่อวันที่ 15 มกราคม ค.ศ. 2010 สามวันหลังเกิดเหตุการณ์แผ่นดินไหวเมื่อวันที่ 12 มกราคม ค.ศ. 2010 ถือเป็นรายการหาเงินบริจาคที่มีการแพร่ภาพกว้างขวางที่สุดในประวัติศาสตร์ กำหนดออกฉายวันที่ 22 มกราคม ค.ศ. 2010 เวลา 2 ทุ่ม (ET/PT) ทางกลุ่มช่องของเอ็มทีวี (เอ็มทีวี วีเอชวัน บีอีที และซีเอ็มที) และออกอากาศทางช่องเอบีซี, ซีบีเอส, ฟ็อกซ์, เอ็นบีซี, พีบีเอส, เดอะซีดับเบิลยู, ซีเอ็นเอ็น, ซีเอ็นเอ็นอินเตอร์เนชันนอล, ทีเอ็นที, บราโว (สหรัฐอเมริกา), ออกซิเจน, อี!, สไตล์เนตเวิร์ก, จีโฟร์, ฟิวส์ทีวี, รีลซ์แชนเนล, เอ็มแอลบีเนตเวิร์ก, เคอร์เรนต์ทีวี, ดิสคัฟเวอรีเฮลท์, เอชบีโอ (เฉพาะช่องหลัก) และเนชันนอลจีโอแกรฟิกแชนนอล

อ้างอิง
-------

1. 1 2 3  Vena, Jocelyn (January 22, 2010). "'Hope For Haiti Now' Telethon Airs Tonight At 8 P.M." *MTV*. MTV.com. สืบค้นเมื่อ March 1, 2010.
2. 1 2  Cieply, Michael (January 22, 2010). "Within Days, a Global Benefit Takes Shape". *New York Times*. nytimes.com.
3. ↑  "Leo, Tobey and Ellen Sign On for Haiti Telethon". *E! News*. สืบค้นเมื่อ January 20, 2009.
4. ↑  Knox, David (22 January 2010). "Airdate: Hope for Haiti Now". tvtonight.com.au. สืบค้นเมื่อ 22 January 2010.
5. ↑  New York Times: "Details of ‘Hope for Haiti’ Telethon Are Announced", January 15, 2010.